b"\n_START_ARTICLE_\nPot kadila\n_START_SECTION_\nPotek\n_START_PARAGRAPH_\nMed pomembnimi trgovskimi to\xc4\x8dkami Poti kadila od Perzijskega zaliva do Sredozemskega morja je bila Gera v Perzijskem zalivu, o kateri zgodovinar Strabon poro\xc4\x8da, da so jo ustanovili babilonski izgnanci kot kaldejsko kolonijo. Gera je imela vpliv nad trgovskimi potmi \xc4\x8dez Arabijo do Sredozemlja in je nadzorovala trgovino aromatov v Babilon v 1. stoletju pred na\xc5\xa1im \xc5\xa1tetjem. Gera je bilo eno od pomembnih vstopnih pristani\xc5\xa1\xc4\x8d za blago, odpremljeno iz Indije. _NEWLINE_Zaradi svoje vidne vloge v trgovini s kadilom, je Jemen pritegnil koloniste iz rodovitnega polmeseca. Drevesa za kadilo in miro so bila klju\xc4\x8dnega pomena za gospodarstvo Jemna in bila priznana kot vir bogastva tedanjih vladarjev. _NEWLINE_Asirski dokumenti ka\xc5\xbeejo, da Tiglat-Pileser III. napredoval skozi  Fenicijo v Gazo. Gaza je bila s\xc4\x8dasoma uni\xc4\x8dena in vladarji Gaze so pobegnili v Egipt, kasneje pa \xc5\xa1e naprej delovali kot vazali. Motiv za napad je bil pridobiti nadzor nad ju\xc5\xbeno arabsko trgovino s kadilom na kateri je cvetela regija. _NEWLINE__NEWLINE_ _NEWLINE_I.E.S. Edwards povezuje sirsko-efraimitsko vojno z \xc5\xbeeljo Izraelitov in Aramejcev za nadzor severnega dela Poti kadila, ki je potekala iz ju\xc5\xbene Arabije in jo je bilo mogo\xc4\x8de izkoristiti z zahtevo po regiji Transjordaniji. Arheolo\xc5\xa1ki napisi prav tako govorijo o plenu najdenem iz de\xc5\xbeeli mu-u-na-aa, morda Meunites omenjena v Stari zavezi. Nekateri strokovnjaki prepoznajo to skupino kot Minejci iz Ju\xc5\xbene Arabije, ki je bila vpletena v trgovino s kadilom in zasedala severna opori\xc5\xa1\xc4\x8da na Poti kadila. _NEWLINE_Aromate iz Dofarja in luksuzno blago iz Indije so kupovali bogata\xc5\xa1i kraljestev Arabije. Aromati iz Dofarja so bili poslani iz naravnega pristani\xc5\xa1\xc4\x8da Khor Rori proti zahodni negostoljubni ju\xc5\xbeni arabski obali. Karavane so tovorile te izdelke na sever v \xc5\xa0abvo in od tam naprej do kraljestev Kataban, Saba, Ma'in, Palestine do Gaze. Lastniki vodnjakov in drugih objektov so zara\xc4\x8dunavali cestnine in druge stro\xc5\xa1ke.\n_START_SECTION_\nZamiranje\n_START_PARAGRAPH_\nPo enem od zgodovinarjev:_NEWLINE_Tretje stoletje se zdi, da je pomemben \xc4\x8das v zgodovini trgovine s kadilom v Arabiji. Med politi\xc4\x8dno in gospodarsko krizo tega stoletja se je narava trgovine dramati\xc4\x8dno spremenila. Velik del te trgovine je zastal zaradi slabih gospodarskih razmer v tretjem stoletju, vendar pa, ko so se pod tetrarhijo gospodarske razmere znova izbolj\xc5\xa1ale, se je veliko stvari spremenilo. V tem \xc4\x8dasu se zdi, da zdaj trgovina poteka skozi Palmyra ter Aila in ne ve\xc4\x8d skozi egiptovska pristani\xc5\xa1\xc4\x8da ob Rde\xc4\x8den morju_NEWLINE_Ob koncu \xc5\xa1estega stoletja sveti Izidor Seviljski \xc5\xa1tevilne aromate \xc5\xa1e vedno uva\xc5\xbea v vizigotsko \xc5\xa0panijo. Od aromati\xc4\x8dnimi dreves (de arboris aromaticis) Izidor na\xc5\xa1teva v svoji enciklopediji miro, poper, cimet, amomum in kitajski cimet; od aromati\xc4\x8dnih zeli\xc5\xa1\xc4\x8d (de herbis aromaticis) pa narda, \xc5\xbeafran, kardamom, ki so prispeli prek trgovskih poti, drugo na voljo v \xc5\xa0paniji je bilo \xc5\xa1e: timijan, aloa, vrtnica, vijolica, lilija, encijan, pelin, jane\xc5\xbe in drugi. _NEWLINE_Zaradi upada trgovine s kadilom se je Jemen preusmeril v izvoz kave prek pristani\xc5\xa1\xc4\x8da al-Mukh\xc4\x81 ob Rde\xc4\x8dem morju. [22_NEWLINE_Po rimsko-perzijskih vojnah, so obmo\xc4\x8dja pod rimskim Bizantinskim cesarstvom zasedli Sasanidi pod Kosrovom I.. Arabci, ki jih je vodil 'Amr ibn al-'As, so prestopili k Egiptu  pozno leta 639 ali v za\xc4\x8detku 640._NEWLINE_To je zaznamovalo za\xc4\x8detek islamske osvojitve Egipta in padca pristani\xc5\xa1\xc4\x8d, kot je bila Aleksandrija, ki so se uporabljala za zavarovanje trgovine z Indijo v gr\xc5\xa1ko rimskem svetu od ptolemajske dinastije dalje._NEWLINE_Nazadnje so v 15. stoletju Turki osvojili Konstantinopel, kar ozna\xc4\x8duje za\xc4\x8detek tur\xc5\xa1kega nadzora nad najbolj neposrednimi trgovskimi potmi med Evropo in Azijo."